Komission kertomus Euroopan parlamentille ja Neuvostolle EMOTR:n tukiosaston menojen kehityksestä - Varojärjestelmä nro 5-6/2006 /* SEK/2006/1054 lopull. */





[pic] | EUROOPAN YHTEISÖJEN KOMISSIO | Bryssel, 26.7.2006 SEK(2006) 1054 lopullinen KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä nro 5-6/2006 SISÄLLYSLUETTELO 1. JOHDANTO 3 2. KUVAUS VUODEN 2006 TALOUSARVION TOTEUTUMISESTA 3 3. PÄÄTELMÄT 4 Johdanto Liitteessä 1 esitetään talousarvion tosiasiallisen toteutumisen taso 16. lokakuuta 2005 ja 30. huhtikuuta 2006 välisenä aikana suhteessa indikaattorin osoittamaan menoprofiiliin. Toteutumisen taso on määritelty talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000[1] 7 artiklan säännösten perusteella. Kuvaus vuoden 2006 talousarvion toteutumisesta Seuraavassa on lyhyt kuvaus tosiasiallisen ja indikaattorin osoittaman toteutumistason välisistä merkittävimmistä eroavaisuuksista vuoden 2006 talousarvion eri alojen osalta. (Huom: Suluissa esitetään yli- (+) tai alikäytön (–) nykyinen taso.) Valuuttoihin vaikuttavat tekijät Dollarin ja euron välinen kurssikehitys Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin vaikuttaa euron ja dollarin välinen kurssikehitys. Asetuksen (EY) N:o 2040/2000 8 artiklan 1 kohdan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2005 heinä-syyskuussa eli 1 € = 1,22 $. Olisi huomattava, että keskimääräinen pariteetti oli 1. elokuuta 2005 ja 30. huhtikuuta 2006 välisenä aikana noin 1 € = 1,21 $ eli noin 1 prosenttia vuoden 2006 ATE:n laatimisessa käytettyä kurssia alempana. Alaotsake 1a: YMP-menot (lukuun ottamatta maaseudun kehittämistä) Sokeri (+ 296,9 milj. euroa) Sokerin tuetun viennin määrät olivat paljon suuremmat kuin vuoden 2006 talousarviota laadittaessa käytetyt määrät. Tämä saattaa johtaa tavallista suurempiin vientitukimenoihin huolimatta vientitukien tason yleisestä alenemisesta. Hedelmät ja vihannekset (– 109,2 milj. euroa) Jäsenvaltiot ovat saaneet päätökseen tomaattien jalostustuen maksatuksen. Menot ovat pienentyneet jalostuslaitoksiin tuotujen pienempien määrien vuoksi. Lisäksi näyttää siltä, että jäsenvaltioiden tuet tuottajaorganisaatioiden toimintarahastoille ovat pienempiä kuin talousarviossa ennakoidut menot. Komissio arvioi tässä vaiheessa, että tämän toimenpiteen toteutumisesta koituu talousarviomäärärahojen säästöjä hedelmä- ja vihannesalalla. Maito ja maitotuotteet (– 104,7 milj. euroa) Komissio on voinut nykyisten suotuisten sisäisten ja ulkoisten markkinaolosuhteiden vuoksi laskea tämän alan eri tuotteiden vientitukien ja sisämarkkinatukien yleistasoa, mikä on johtanut aiempaa pienempiin menoihin. Komissio arvioi tämän alikäytön luultavasti jatkuvan varainhoitovuoden loppuun. Suorat tuet (– 3 036,3 milj. euroa) Nykyinen alikäyttö koskee pääasiassa tuotannosta irrotettuja suoria tukia. Se kuvastaa tiettyjen jäsenvaltioiden huomattavia hallinnollisia ongelmia maksettavaksi kuuluvan tuen vahvistamisessa ja maksatuksessa ja tästä syystä myös indikaattorin osoittamassa maksutahdissa pysymisessä. Komissio seuraa tilannetta tarkoin ja päivittää maksujen toteutumista jäsenvaltioiden säännöllisin määräajoin toimittamien tietojen perusteella. Huolimatta siitä, että vielä on liian varhaista arvioida lopputulosta, useimmat ongelmat ratkennevat lähitulevaisuudessa. Komissio ei voi kuitenkaan vielä tässä vaiheessa sulkea pois tätä toimenpidettä koskevien talousarviomäärärahojen alikäyttöä. Päätelmät Alaotsakkeessa 1a määrärahojen täytäntöönpano (jäsenvaltioiden menot 16. lokakuuta 2005 – 30. huhtikuuta 2006) oli 33 137,8 miljoonaa euroa, toisin sanoen 76,6 prosenttia käytettävissä olevista määrärahoista. Talousarviomäärärahojen toteutuneen alikäytön arvioitiin indikaattoriin verrattuna olevan noin– 3 107,5 miljoonaa euroa samana aikana. Alikäyttö johtuu enimmäkseen suoria tukia koskevan talousarvion toteutumisesta mainittuna ajanjaksona. Alaotsakkeessa 1b määrärahojen täytäntöönpano (jäsenvaltioiden menot 16. lokakuuta 2005 – 30. huhtikuuta 2006) oli 3 625,1 miljoonaa euroa eli 46,6 prosenttia käytettävissä olevista määrärahoista. Komissio arvioi tässä vaiheessa, että tämän alan määrärahat käytetään siten kuin vuoden 2006 talousarviossa esitetään. [pic] [1] EYVL L 244, 29.9.2000, s. 27.